Պոնտացիներ

**Պոնտացիներ** կամ **պոնտոսի հույներ**  (, *Póntioi*, *Ellinopóntioi*; , ), հույների ենթախումբ, Փոքր Ասիայի հյուսիս-արևելքում գտնվող պատմական Պոնտոս շրջանից (ժամանակակից Թուրքիա) գաղթածների հետնորդները։ Խոսում են պոնտոսի հունարեն (հունարենի բարբառ)։

## Սև ծովի ափամերձ տարածքի բնակեցումը հույներով
Սևծովյան տարածաշրջանում հունական ներկայության առաջին նշանները կարելի է տեսնել հունական դիցաբանության մեջ։ Սա մի տարածաշրջան է, որտեղ Յասոնը և արգոնավորդները եկան ոսկե գեղմի որոնման նպատակով։ Դիցաբանությունը գրել է Ապոլլոնիոս Հռոդոսացին «Արգոնավտիկա» աշխատության մեջ։ Ժամանակակից պատմաբանները, հիմնվելով Ապոլլոնիոսի նկարագրության վրա, նշում են, որ Արգո արշավախումբը տեղի է ունեցել մոտավորապես մ․թ․ա․ 1200 թվականին։
մինի|ձախից|Ավանդական գյուղական պոնտիական տուն
Հունական առաջին վկայագրված գաղութը Սև ծովի ափերին հիմնադրվել է մ․թ․ա․ 800 թվականին հին Անատոլիայի հյուսիսային ափերին, որը կոչվել է Սինոպ։ Սինոպի բնակիչները հունական Միլեթ քաղաք-պետությունից էին։ Սև ծովի ափերի գաղութացումից հետո հունական աշխարհում հայտնի «Անհյուրընկալ ծով» (Pontos Axeinos) անվանումը փոխարինվեց «Հյուրընկալ ծով» (Pontos Euxeinos) անվանվամբ։ Բազմաթիվ հունական գաղութներ հիմնվեցին այսօրվա Թուրքիայի, Բուլղարիայի, Վրաստանի, Ռուսաստանի, Ուկրաինայի և Ռումինիայի սևծովյան ամբողջ ափամերձ տարածքում։ Տրապիզոնի շրջանը հիշատակվում է Քսենոփոնի պատմա-հուշագրական «Անաբասիս» երկի մեջ, որտեղ նկարագրվում է, թե ինչպես են ինքն ու 10 000 հույն վարձու զինվորներ մ.թ.ա. 401 թվականին մոտենում Պոնտոսի ափերին և իջնում այնտեղ։ Քսենոփոնը նշում է, որ երբ ծով էին տեսնում և գոռում «Ծո՜վ, ծո՜վ» (Thalatta! Thalatta!), տեղի բնակիչները հասկանում էին իրենց։ Հունական գաղութների միջև առևտուրը ծաղկում էր։ Շուտով Տրապիզոնը գերակա դեր է ձեռք բերում մյուս գաղութների հանդեպ և դառնում է պոնտացիների քաղաքակրթության կենտրոնը։

Մ. թ. ա. 281 թվականին Միհրդատ I Պոնտացին, որը հունական քաղաք Կիոսի տիրակալ Արիոբարզան I-ի ժառանգներից էր, Պոնտոսի հունական գաղութները միավորելով ստեղծեց Պոնտոսի թագավորությունը։ Միհրդատ I Պոնտացու հետնորդներից ամենահայտնին Միհրդատ VI Պոնտացին է, որը մ. թ. ա. 90 և 65 թվականներին Միհրդատյան պատերազմների ընթացքում ընդարձակեց իր թագավորությունը մինչև Միհրդատյան երրորդ պատերազմում պարտություն կրելը։

Սակայն թագավորությունը շարունակեց իր գոյությունը որպես Հռոմի վասալիտետ՝ Բոսպորյան թագավորություն անվանվամբ, մինչև մ․թ․ IV դարը, երբ այս տարածքների մի մասը գրավվեցին հոների կողմից, իսկ մյուս մասը միացավ Հռոմեական կայսրությանը։ Լեռնային (Խալդիա) տարածքները միացան Բյուզանդիային։

## Ծալկայի պոնտացիներ
**Ծալկայի պոնտացիներ** կամ **[[Ծալկա]]յի հույներ**, պոնտացի հույների խումբ Վրաստանում, ապրում են Ծալկայի շրջանում։ «Ծալկայի հույներ» անվանումը չի համարվում էթնիկ և հիմնականում օգտագործվում է Վրաստանի պոնտացիների կողմից։ Պոնտացիները հիմնականում բնակվում են Ծալկայի, Թեթրի Ծղարոյի, Դմանիսի, Բոլնիսի մունիցիպալիտետներում, ինչպես նաև Հայաստանի հարակից շրջաններում։

1991 թվականին նախկին ԽՍՀՄ-ի հույները ստացան երկրից դուրս գալու արտոնություն և սկսվեց զանգվածային արտագաղթ դեպի Հունաստան։

## Պատկերասրահ

Պատկեր:Matzouka macukali.jpg|Պոնտացիները Թուրքիայի հյուսիսում 1950-ական թվականներին
Պատկեր:Phrontisterion of Trapezous.JPG|«Ֆրոնտիստիրիոն» հունական ուսումնարանը Տրապիզոնում
Պատկեր:Yunanlılar Karadeniz Giresun Kerasounta.JPG|«Ֆրոնտիստիրիոն» ուսումնարանի սպորտային ակումբի պոնտոսցի անդամները։
Պատկեր:Pontian Greek Soldiers.JPG|Պոնտացի պարտիզաններ


## Տես նաև
* Պոնտացիների ցեղասպանություն
* Հույները Եգիպտոսում
* Ուռումներ
* Ռումեյներ 
* Պոնտոս
* Հույների ցեղասպանություն

## Ծանոթագրություններ

Կատեգորիա:Էթնիկ խմբեր
Կատեգորիա:Թուրքիայի պատմություն
Կատեգորիա:Կովկասի ազգեր
Կատեգորիա:Հունաստանի ազգեր
Կատեգորիա:Ուկրաինայի ազգեր
Կատեգորիա:Պոնտոսի ազգեր
Կատեգորիա:Ռուսաստանի ազգեր
Կատեգորիա:Վրաստանի ազգեր
Կատեգորիա:Փոքր Ասիայի հին ժողովուրդներ
Կատեգորիա:Հունական սփյուռք